السلام عليكم ورحمة الله وبركاته. اهلا بحضراتكم في المقطع رقم تمنمية تسعة وتلاتين من مقاطع حظر التجول والحلقة السادسة والعشرون من حلقات تدبر سورة النساء كل عام وانتم بخير. تقبل الله منكم. احنا النهاردة
يوم عيد الفطر عام الف وربعمية تلاتة واربعين. طبعا انتم عارفين بس انا بوثق ده للفيديو ده. ممكن ناس تتفرج عليه بعد سنوات ان شاء الله ربنا يجعله في آآ في ميزاننا
بوثق التاريخ اقروا معي كده الاية ستة وخمسين والاية سبعة وخمسين دول الايتين اللي هنتدبرهم النهاردة ان شاء الله اعوذ بالله السميع العليم من الشيطان الرجيم ان الذين كفروا باياتنا سوف نصليهم نارا
كلما نضجت جلودهم بدلناهم جلودا غيرها ليذوقوا العذاب ان الله كان عزيزا حكيما والذين امنوا وعملوا الصالحات سندخلهم جنات تجري من تحتها الانهار تاجرين من تحتها الانهار خالدين فيها ابدا
لهم فيها ازواج مطهرة وندخلهم ظلا وندخلهم ظلا ظليلا هذه الايات عامة ليست فقط في اليهود بل في كل من كفر بايات الله الايات اللي قبلها طبعا احنا كان عندنا اتناشر اية
اليهود الايات في كل من كفر بايات الله ان الذين كفروا باياتنا سوف نصليهم نارا كل من كفر ربنا هيشويه في النار نصليهم صلي يعني الشوي لذلك ما قالش كلما احترقت جلودهم
لأ قال كلما نضجت جلودهم. يعني كل ما تستوي الجلود. طبعا تشعر ان الكلمة دي فيها تهكم. يعني هو الواحد مش بيستوي. الواحد بيتحرق. يعني اللي بيدخل النار بيتحرق فالجلود بتحترق
لكن علشان كلمة صلي يعني شوي فبرضو مناسب كلمة ايه ؟ كلما نضجت جلودهم النضج ده شيء شيء جميل يعني الاكل ناضج الاكل مستوي كويس. فتخيل واحد يتقال عليه يعني ان هو هيتشوي في النار لغاية ما يستوي
بيقولوا ده انت هتستوي هتستوي يعني هتتحرق وبسبب هذه الاية من حوالي تلاتين سنة كده اربعين سنة اسلم عميد طب جامعة بانكوك في تايلاند له فيديو مشهور مع الشيخ الزنداني وهو بينطق بالشهادتين. لان خلايا الاحساس بالحريق موجود
في الجلد لما الجلد يتحرق لا يشعر الانسان بالحريق فربنا بيجدد الجلود ليكون الشعور بالحريق مستمر كلما ناضجت جلودهم بدلناهم جلودا غيرها. ليذوقوا العذاب ان الله كان عزيزا حكيما. كلمة ليذوقوا
لما تيجي في الدنيا يبقى لها معنى مختلف عن لما تيجي في الاخرة او لها معنى تريد ان تؤديه مختلف عن المعنى الذي تريد ان تؤديه في الاخرة ازاي التذوق
بالمصري كده دوقان الواحد يدوق بيحصل معه حاجتين اول حاجة بيتذوق شيء بسيط عشان يتعرف على طعم الحاجة يقول لك خد دوق الشيكولاتة دي واقطع حتة صغيرة منها. تدوقها بس
لو عجبتك بتشتري منها كيلو فاللي بيتذوق هو بيأخذ نصيب صغير من حاجة كبيرة لزلك لما ربنا في سورة هود بيتكلم عن الدنيا وانه بيدوق الانسان النعمة والرحمة بيقول ايه
ولئن اذقنا الانسان منا رحمة ثم نزعناها منه انه ليؤوس كفور يعني في الدنيا الانسان لما يتذوق رحمة ربنا وبعدين تنزع منه يبقى يائس ومتضايق لانه ده حاجة حلوة اخد حتة رحمة صغيرة
ليه لان اللي في الدنيا ده مش دي رحمة ربنا كلها لا رحمة ربنا الحقيقية في الاخرة وحديث في حديث معروف ان ربنا خلق آآ الرحمة وقسمها مائة قسم انزل منها قسم واحد في الدنيا
اللي بيتراحم به الناس والحيوانات حتى ان الدابة ترفع حافرها عن وليدها عشان ما ما تصيبه وربنا احتفز بتسعة وتسعين في المية من الرحمة عنده ليرحم الناس في الاخرة لزلك اي رحمة اي نعمة اي شيء جميل
ربنا يعطيه لنا ده دواءان بس. ده تذوق. مجرد تذوق يعني التذوق هنا معناه ان احنا خدنا حتة صغيرة منه ربنا بيقول مسلا في سورة هود الاية اللي بعدها ولئن اذقناه نعماء بعد ضراء مسته ليقولن ذهب السيئات عني. انه لفرح
فخور. ولو ده ده بس نعمة صغيرة كده بعد ضرر هو كان فيه يعني داق شوية فلوس بعد فقر. داق شوية صحة بعد مرض ليقولن ذهب السيئات. يفتكر ان الاشياء السيئة كلها خلاص راحت. انه لفرح فخور. هنا المقصود ان اي جزء بسيط من النعمة
بيفرح اومال بقى النعمة كلها اي جزء بسيط من الرحمة يفرح. اومال بقى الرحمة كلها تمام المهم ان هو هنا التذوق استخدم ليوحي ان الانسان نال شيء بسيط النعمة او الرحمة. لكن لما يبقى الدواءان يخص عزاب الاخرة. وربنا يقول ان واحد في الاخرة بيذوق مش معناها انه خد حاجة بسيطة
امال معناها ايه الدواءان بيعمل حاجتين. اول حاجة الواحد بياخد جزء بسيط. الحاجة التانية بيعاين الطعم الحقيقي فليه الواحد ليه البياع بيديلك حتة شوكولاتة صغيرة عشان تدوقها؟ علشان تعرف الطعم بتاعها الحقيقي وتجربه بنفسك لان الطعم
مش ممكن يتوصف. يعني اوصف لي الشوكولاتة. هيوصفها ازاي يعني؟ خد دوق وخلصني. صح؟ فانت بتعاين بتقدر تشعر تمام يعني بحواسك ان هو ده الطعم اللي موجود بالتجربة فلما ربنا يقول
الاية بتاعتنا ستة وخمسين ان الذين كفروا باياتنا سوف نصليهم اه اه نارا كلما ناضجت جلودهم بدلناهم جلودا غيرها. كل ما الجلود هتستوي او تتحرق هيبدلهم جلود جديدة ليذوقوا العذاب. يعني علشان يشعروا بحقيقة
حقيقة طعم العزاب. بصفة مستمرة مش الجلود تبوز وتتحرق فخلاص يبقى ما فيش شعور بالعزاب وهم ساكتين عشان فرحانين بقى هم مش لأ. هتتبدل كل شوية عشان يبقى شعور حقيقي بالعذاب عذاب الحريق
ويبقى شعور كامل وحقيقي ومستمر في كافر ممكن يسمعها دلوقتي يقول ايه؟ يا عم صل على النبي بقى حتى لو ربهم موجود زي ما بيقولوا هل فعلا هيقدر يعزب الناس دي كلها
ما هو كافر بيقول لي ده احنا بالمليارات اسمع بقى اخر الاية ذيل الاية ان الله كان عزيزا حكيما عزيزا والعزة تقتضي كمال القدرة على معاقبة المجرمين. كلهم لو فيه حاكم مش قادر على بعض المواطنين
ويصعب عليه انه يعاقبهم علشان قوتهم او قوة عائلاتهم. يبقى ما عندوش عزة مش عزيز انما العزيز يعني معناه عنده قدرة كاملة. كمال القدرة ان الله كان عزيزا حكيمة بيعاقب بحكمة والحكمة هي ان الفعل يحدث ما
اه اه ما ما يراد منه يعني مسلا هينالوا عذاب الحريق طب الجروب اتحرقت الحكمة ان تبدل الجلود جلودا جديدة. ليه؟ ليذوقوا ليعرفوا تمام المعرفة حقيقة العذاب ان الذين كفروا باياتنا سوف نصليهم نارا كلما نضجت جلودهم بدلناهم جلودا غيرها
العذاب ان الله كان عزيزا حكيما لكن حتى تكتمل الصورة يجب نعرف ما اعد الله للمؤمنين كما عرفنا ما اعد للكافرين عايزين نعرف ربنا اعد ايه للمؤمنين زي ما عرفناه هو اعدي للكافرين. ما هو الدين فيه
ترهيب وترغيب اسمع الاية اللي بعدها سبعة وخمسين والذين امنوا وعملوا الصالحات سندخلهم جنات تجري من تحتها الانهار خالدين فيها ابدا لهم فيها ازواج مطهرة. وندخلهم ظلا ظليلا والذين امنوا ما قالش والمؤمنين
والذين امنوا يعني اتخذوا قرار الايمان بارجع الفعل لهم المؤمنين صفاتهم مؤمنين. لكن الذين امنوا اقوى لانها هم اخذوا قرار الايمان في فعل صدر منهم مش مؤمنين بالصدفة اللي ولد مسلم اختار ان يبقى في هذا الدين
هذا من الذين امنوا لانه يعلم انه الحق. وانه مؤمن بالحق والذين امنوا وعملوا الصالحات. مفهوم الخلاص في الاسلام مفهوم النجاة من النار مفهوم الخلاص في الاسلام كالطائر يطير بجناحين لا يمكن يطير بجناح واحد
جناح الايمان وجناح العمل الصالح الايمان وحده في معظم الاديان الباطلة يكفي ان الانسان ينجو به يقول لك آآ اتخذ المسيح مخلص شخصي لحياتك عشان تنجو. ده مفهوم الخلاص تدخل الملكوت
حتى لو ما عملش العمل الصالح كنت في منازرة سنة الفين وتلاتة في واشنطن والقس اللي بيناظرني قس آآ اه اه اثناء الكلمة بتاعته قال جملة انا لن انساها في حياتي
اذا المسيحي عمل العمل الصالح بنية ان هذا سيدخله الجنة يدخله الملكوت فهذه خطيئة في حد ذاتها ازاي قال لك نحن نعمل العمل الصالح لان المسيح يحبنا. اما النجاة فقد تمت بمجرد الايمان
الاسلام عكس هذا المفهوم تماما كثير جدا من المفاهيم المسيحية عكسها بالظبط هو اللي عندنا في الاسلام على عكس اليهودية. يعني اليهودية نتفق معهم في كثير من كثير من من العقائد. انما مع المسيحية شيء غريب جدا
الايمان في الاسلام آآ لازم من اجل دخول الجنة لكنه لا يكفي في علم الرياضيات يقول لك الفاكتور ده از نسى السري بقت ما تصف فشلت يعني لازم وجوده بس هو لا يكفي
العمل الصالح هو الذي يصدق الايمان اللي في القلب فواحد بيدعي الايمان وانت ماشي تدعي انك مؤمن. طب ما تثبت ايمانك. بالعمل الصالح ها يلا اطعم الجائع اكسي العريان عشان تثبت ايمانك لابد انك تضحي وتعمل العمل الصالح
احسن الى خلق الله اي مفهوم فيهم اريح اي مفهوم فيهم يريح الانسان اكتر المفهوم المسيحي اللي هو بالايمان فقط الانسان نجا ولا مفهوم الاسلامي اللي بيقول لك لازم الايمان والعمل الصالح
اكيد المفهوم المسيحي اريحا. طبعا ما تتكسفوش من تقولوا كده. ايوة طبعا اريح كتير لكن ايه قيمة اني اضحك عليك واقول لك حاجة تريحك وهي مش حقيقية وتيجي تبقى خدت مقلب حياتك بعد كده
انا ممكن اقول لك اقعد في بيتكم مرتبك يجي لك لغاية عندك مش هيجي لك حاجة ما هو اللي انا قلته مريح لكنه مش حقيقي والذين امنوا وعملوا الصالحات يعني الناس التي حققت متطلبات النجاة
مفهوم الخلاص حققوا متطلبات الخلاص ايمان وعمل صالح. هيحصل لهم ايه بقى سندخلهم جنات تجري من تحتها الانهار خالدين فيها ابدا لهم فيها ازواج مطهرة وندخلهم ظلا ظليل قال ابن عباس بصوا بقى يا جماعة
ليس في الجنة شيء مما في الدنيا الا الاسماء احنا بنقول مسلا ايه؟ جنات يعني حدائق ما هياش حدائق زي بتاعة الدنيا نهائيا مختلفة تماما وانهار تجري من تحتها الانهار ليست كأنهار الدنيا نهائيا. احنا اصلا عارفين ان انهار ماء وانهار لبن وانهار عسل وانهار
الخمر انهار مختلفة حتى نهر الماء مش هيبقى زي نار الماء اللي عندنا وفواكه مش زي الفواكه اللي عندنا. اسماء بس عشان نبقى واخدين عليها وعلشان تقرب لنا الصورة وهي ده بيشرح لنا في الدنيا
صعب جدا ان احنا نفهم حقيقة اشياء في الدار الاخرة واحنا هنا في الدنيا شغالين باحداثيات مختلفة تماما قال ابن عباس رضي الله عنهما ليس في الجنة شيء مما في الدنيا الا الاسماء
اما حقيقة هذه المتع ندركها في الجنة ان شاء الله انا بس عايز اتوقف الاول عند خالدين فيها ابدا من الحاجات اللي تنكد على الواحد واحد مسلا دخل اه اه فندق فخم جدا وعنده جناح حلو جدا وحاجة حاجة منغصة على الواحد ايه عارف ان انا هعمل اليوم الفلاني
انا قاعد هنا عشر تيام. انا قاعد هنا تلات تيام. فاليوم ده بتاع الخروج ده وانا طول ما انا مبسوط انا متضايق ان فيه يوم جاي عمال يقرب كل شوية
حتى دي مش موجودة في الاخرة شوية العكننة البسيطة دي مش موجودة في الاخرة سندخلهم جنات تجري من تحتها الانهار خالدين فيها ابدا للابد تأبيد تأبيدة جنات تجري من تحتها الانهار منازر جميلة. جنات حدائق مرتفعة على جبال وانهار ماشية في الوديان
تجري منظر جميل انهار ايه بقى ماء ولبن وخمر من خمر الجنة. اللي ما بيسكرش ما بيوجعش الراس وانهار عسل قلنا قبل كده العسل جزاء من عالج قلبه من امراض القلوب
تدبر القرآن ده بيعالج القلوب بتاعتنا من الامراض بتاعة القلوب اللي زي ايه سرعة الغضب البخل شح الحسد كره كل ده كره لخلق الله كره كره الحاجات الكويسة كره بدون بدون داعي
لكن كره انك تكره الشيطان تكره الشر. ده شيء كويس يعني. تكره الزلم كويس يعني الخمر لمن قاوم شهواته في الدنيا اللي قدر يسيطر مش نقاوم مش مطلوب نقاوم الشوارع مطلوب نسيطر على الشهوات
نرضي هذه الشهوات في الاطار الحلال اللبن لمن تمسك بالفطرة الفترة الصحيحة في ليلة الاسراء جاء جبريل عليه السلام للنبي صلى الله عليه وسلم في المسجد الاقصى باناءين. اناء خمر واناء لبن
يقول النبي صلى الله عليه وسلم فاخترت اللبن. فقال جبريل اخترت الفطرة تمام؟ فاللبن انهار اللبن لمن تمسك بالفطرة الصحيحة اللي عارف الصح والغلط والماء لمن تمسك بالوحي النازل من السماء
كان يقرأ القرآن بتدبر ليل نهار. مش احنا قلنا حديث الرسول عليه الصلاة والسلام ان مثل ما بعثني الله به من الهدى والعلم يعني الوحي اللي جاي ده فيه هدى وعلم
مثله كمثل غيث اصاب ارضا غيث يعني مطر اصاب ارضا فكانت منها طائفة طيبة حتة ارض حلوة كده كويسة خصبة قبلت الماء فانبتت الكلأ والعشب الكثير. فخرجت حشائش اكلت الغنم واكلت كل حاجة
وكان منها اجاذب امسكت الماء. يعني منها ارض صخرية فطبلت احنا عندنا في الفلاحين يقول لك طبلت يعني حاشت الماية فالمية بقت عبارة عن ابار وعيون فنفع الله بها الناس فشربوا منها وسقوا وزرعوا
واصاب طائفة منها اخرى. ونوع تالت بقى من الارض انما هي قيعان لا تمسك ماء ولا تنبت كلأ يعني مستنقعات. قيعان يعني مستنقعات. عبارة عن طين ده فيه مية نضيفة نشربها
ولا هي بتنبت حاجة. مستنقعات اذا الماء يمثل الوحي النازل الذي تحيا به القلوب اربعة معي تاني كده والذين امنوا وعملوا الصالحات. حققوا شروط الايه النجاة خلاص سندخلهم جنات تجري من تحتها الانهار. شفت الجمال! خالدين فيها ابدا ما فيش تنغيص بانهم خارجين قريب
مؤبدة خلاص ما انتاش خارج خالص اطمن تماما فيها ازواج مطهرة وندخلهم ظلا ظليلا المسل بيقول جنة من غير ناس ما تنداس تخيل واحد لوحده في الجنة هيزهق مش هيستمتع لكن ربنا بيزوج الناس يعني الناس بيبقوا كابلس
هيكون في ناس كتير جدا كمان الواحد يقابلهم ويضحك معهم والطف حاجة بقى لما الواحد يا جماعة يجلس. تخيلوا كده الواحد يجلس مع اجداده واجداد اجداده طب وايه يعني؟ هي طبعا جميلة بس انت انت متخيل
الناس كلها بتدخل في سن التلاتة وتلاتين يعني انت مش هتشوف ابوك في السن اللي هو مات فيه لأ شوفوا في السن تقريبا اللي انت اتولدت كان هو فيه. وانت هتكون برضو في نفس السن. وجدك في نفس السن. وجد جدك في نفس السن. وجدتك في نفس السن. وجدة جدة جدتك
كل دول قد بعض بالزبط. شباب قاعدين مع بعض بنتكلم. وانت عارف ان ده جد جدك تخيل بقى انك تقابل الناس دي وتقعد تتكلم معهم احكي لهم كان عندنا حاجة اسمها انترنت
ايه ايه الانترنت ده! ويقعد تشرح لهم ويضحكوا مش مصدقينهم يقولوا لك كان عندهم مش عارف ايه وانت تضحكوا وكلكم مع بعض سن واحد متآلفين لانكم شباب بقى زي بعض. بس كل واحد جاي من عصر وبتقابلوا بعض وفرحانين ببعض. حاجة جميلة
وندخلهم ظلا ظليلا يا جماعة انتم فاكرين ان ان الجنة ما فيش فيها شمس؟ لا طبعا فيها شمس ما فيش اجمل من نور الشمس بس هو فيه عيوب انه بيأزي بقى النور المباشر بتاع الشمس بيأزي وبيسبب حرارة في الجلد ممكن يعني لأ بينغص عالواحد شوية
ما فيش منغصات في الجنة. يعني ايه؟ يعني في شمس ونور الشمس بس هتكون قاعد في الظل. ظل ظليل ظل حلو كبير وكبره تكبيرا وعظمه تعظيما ظلا ظليلا يعني ظل
كتير ظل وارف من شوية ظل صغيرين وكل شوية اتحرك الكرسي بتاعك عشان الشمس تيجي عليه. وتحرك الكرسي بتاعك عشان الشمس تيجي عليك. لا لا لا وندخلهم ظلا ظليلا. لا يوجد اي نوع من السلبيات نهائيا
سلبيات هنا في الدنيا بس ليه عشان ندخل بها الجنة ما تتضايقوش من السلبيات. ما تدايقوش من المنغصات اللي في الدنيا. ده امتحانكم. ما احنا جايين نمتحن الناس بقى تيجي يقول لك ايه انا متضايق اوي من اللي بيحصل في الدنيا. ما انت انت مش جاي تتضايق انت جاي عشان تعدي من من الامتحانات دية
انجح بقى بدل ما انت قاعد تشتكي تشتكي تشتكي والامتحان وقته عمال يخلص الدنيا لا تخلو من المنغصات جعلني الله واياكم من اهل الجنة ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل
اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين اللهم سدد رميهم وخيب رمي عدوهم. وكن مع اخواننا في تركستان الشرقية
وفي الشام وفي كشميرة وفي الهند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حامل
فالبسوا ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا على اولئك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجنين التوكل عليك واحييها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله ونراكم غدا باذن الله في نفس هذا الموعد ان كنا من اهل الدنيا